03/09/2009 | Administración LocalMunicipal
A Laracha
aprobación inicial expediente expropiación urbanística para obras de “Mellora da Seguridade Viaria na D. P. 0513 de Ponte Muiños a Caión por Paiosaco p. k. 1,38 ao 3,20 (A Laracha a Arteixo) incluida no Plan de Travesías 2008-2011 4ª fase”

Anuncio de 24 de agosto de 2.009 polo que se fai público o acordo da Xunta de Goberno Local en sesión de data de 21 de agosto de 2.009, sobre o inicio do expediente de expropiación urbanística “Mellora da Seguridade Viaria na D. P. 0513 de Ponte Muiños a Caión por Paiosaco p. k. 1,38 ao 3,20 (A Laracha-Arteixo)”, incluída no Plan de Travesías Provinciais 2008-2011, 4ª fase”.- A Xunta de Goberno Local en sesión ordinaria de data 21 de agosto de 2.009, por unanimidade dos membros presentes adoptou o seguinte acordo: 5.- APROBACIÓN INICIAL EXPEDIENTE DE EXPROPIACIÓN URBANÍSTICA DE PARCELAS AFECTADAS POLA MELLORA DA SEGURIDADE VIARIA NA D. P. 0513 DE PONTE MUIÑOS A CAIÓN POR PAIOSACO P. K. 1,38 AO 3,20 (A LARACHA-ARTEIXO) INCLUIDA NO PLAN DE TRAVESÍAS 2008-2011 4ª FASE.- O Alcalde da conta do escrito recibido do Presidente en funcións da Deputación Provincial da Coruña (rexistro de entrada nº 3855 de 16 de xullo de 2009) no que autoriza ao concello da Laracha a levar a cabo a expropiación dos terreos necesarios para executar as obras contidas no proxecto “Mellora da Seguridade Viaria na D. P. 0513 de Ponte Muiños a Caión por Paiosaco p. k. 1,38 ao 3,20 (A Laracha-Arteixo)”, incluída no Plan de Travesías Provinciais 2008-2011, 4ª fase, toda vez que, como sistema xeral viario recollido no Plan Xeral de Ordenación Municipal, poderá levarse a cabo como expropiación urbanística. Vistos os informes da arquitecta técnica municipal e do secretario da Corporación e, tendo en conta que a citada vía figura no Plan Xeral de Ordenación Municipal da Laracha como Sistema Xeral Viario, o Concello poderá iniciar a obtención dos terreos para sistemas xerais por expropiación urbanística polo procedemento de taxación conxunta regulado no artigo 143 da Lei 9/2002, de 30 de decembro, de Ordenación Urbanística e Protección do Medio Rural de Galicia (LOUPMRG). De conformidade co sinalado no artigo 21.1 j) da Lei 7/1985, de 2 de abril, Reguladora das Bases do Réxime Local, correspóndelle ao sr. Alcalde a aprobación inicial dos instrumentos de planeamento de desenvolvemento do planeamento xeral non expresamente atribuídas ao Pleno, así como os instrumentos de xestión urbanística e dos proxectos de urbanización e, conforme ao art.3.4 do Regulamento de Expropiación Forzosa, art.85 da Lei de Expropiación Forzosa e á disposición adicional segunda da Lei de Contratos do Sector Público correspóndelle a adquisición de bens por contía inferior a 3 millóns de euros e non superior ao 10% dos recursos ordinarios do orzamento. Non obstante, a Alcaldía delegou na Xunta de Goberno Local as atribucións expresadas anteriormente mediante Resolución de 18 de xuño de 2007, polo que a Xunta de Goberno Local, por unanimidade dos membros presentes ACORDA: PRIMEIRO.- Incoar expediente expropiatorio polo procedemento de taxación conxunta a efectos da obtención de terreos necesarios para que a Deputación Provincial da Coruña execute as obras de “Mellora da Seguridade Viaria na D. P. 0513 de Ponte Muiños a Caión por Paiosaco p. k. 1,38 ao 3,20 (A Laracha-Arteixo)”, incluída no Plan de Travesías Provinciais 2008-2011, 4ª fase, segundo proxecto expropiatorio redactado ao efecto e que incorpora os documentos sinalados no art.143.1 da LOUPMRG, o que conleva implícita a declaración de utilidade pública e a necesidade de ocupación, segundo o sinalado no 98 da LOUPMRG e o art.29 do Texto Refundido da Lei do Solo, ao tratarse de obter terreos dotacionais para sistemas xerais previstos no Plan Xeral de Ordenación Municipal. SEGUNDO.- Someter a información pública polo prazo dun mes, mediante a inserción de anuncios no Diario Oficial de Galicia e nun xornal dos de maior circulación da provincia, o proxecto de expropiación relativo aos terreos necesarios para que a Deputación Provincial da Coruña execute as obras de “Mellora da Seguridade Viaria na D. P. 0513 de Ponte Muiños a Caión por Paiosaco p. k. 1,38 ao 3,20 (A Laracha-Arteixo)”, incluída no Plan de Travesías Provinciais 2008-2011, 4ª fase, para que aqueles que poidan resultar interesados formulen as observacións e reclamacións que consideren convenientes, en particular no que atinxe á titularidade ou valoración dos respectivos dereitos. TERCEIRO.- A relación de bens e dereitos afectados polo expediente expropiatorio é a seguinte: CUARTO.- Proceder á notificación individualizada mediante traslado literal das follas de aprecio e da proposta de fixación dos criterios de valoración a todos os que aparezan como titulares de bens e dereitos no expediente, para que poidan formular alegacións no prazo dun mes contado a partir da data de notificación. QUINTO.- Poñer de manifesto a conveniencia de presentar certificacións rexistrais e demais documentos que acrediten a titularidade dos bens e dereitos afectados, advertindo de que o pago unicamente se realizará a favor dos titulares rexistrais do dominio, ou no suposto de fincas que non figuren inscritas, co titular segundo os títulos xustificativos do seu dereito completados con certificacións negativas do Rexistro da Propiedade; no resto de casos, procederase a consignar na Caixa Xeral de Depósitos o importe dos xustos prezos das fincas. SEXTO.- Publicar o presente acordo no Boletín Oficial da Provincia aos efectos previstos no artigo 59.5 da Lei 30/1992, d0 26 de novembro, de Réxime Xurídico das Administracións Públicas e Procedemento Administrativo Común, para aqueles interesados aos que non poida serlle practicada a correspondente notificación. A Laracha, a 24 de agosto de 2009 O alcalde José Manuel López Varela